**Kære forældre og spillere**

Vi har i Team Egedal Bordtennisklub fået en henvendelse fra My Forever Lifestyle, Mette (mor til Valdemar), der gerne vil bakke op om vores ungdomsarbejde med et sponsorat.

Vi får mulighed for at sælge læbepomader - Forever Aloe Lips - og hver solgt enhed, som vi får lov at købe til indkøbspris, vil give klubben godt 12 kr. i sponsorat (35% af salget).

Selve modellen for samarbejdet er følgende:

* Forældre, der ønsker at bakke op om dette sponsorat, får udleveret 1 eller flere æsker a' 12 stk. læbepomader til en salgspris a' kr. 35,- pr styk. Salget kan bl.a. ske i privatsfæren; til privat brug, familien, venner, naboer, på arbejde eller andre sammenhænge. Det er selvfølgelig vigtigt over for køber at understrege, at man på denne måde direkte støtter ungdomsarbejdet i Team Egedal BTK.
* Ca. en måned fra start af sponsorkampagnen gøres status og penge fra salg og evt. enkelte usolgte læbepomader tages retur af klubben. Det er vigtigt, at I er realistiske mht. hvor stort salg, I forventer at kunne gennemføre. Selv om vi planlægger at køre kampagnen et par gange over sæsonen, vil vi nødig have et større lager af usolgte læbepomader
* Forældre kan altid henvende jer til klubben og få suppleret op på æsker med læbepomader, hvis salget går godt.

Indkøb af læbepomaderne sker ultimo august (klubben betaler), og vi skal derfor vide senest d. 13. september via e-mail eller besked til træning, hvorvidt I ønsker at hjælpe klubben med kampagnen, og derved bakke op om spillerne og klubben ved at få sælge disse læbepomader.

My Forever Lifestyle / Mette udleverer læbepomaderne onsdag d. 27. september fra kl. 17 - 19

Endelig afregning for læbepomaderne vil være onsdag d. 6. november fra kl. 17- 19

Mette vil ved begge lejligheder samtidig tage et udvalg af forskellige andre produkter med som I kan købe, som alle hænger sammen med en sund og aktiv hverdag, bl.a.:

* Forever Heat lotion: varmecreme; til ømme og trætte muskler
* Forever MSM-gel: dybtegående massagegele, duftfri
* Forever Ultra: Shake-mix som kan bruges til et sundt og hurtigt måltid/shake inden træning. Den kommer i 2 smagsvarianter: vanilje og chokolade
* Argi+- Sticks: pulversticks der blandes op i vand. Et vitaminskud, som samtidig giver bedre blodstrømning, mentalt overskud og booster evnen til at yde mere i kampen
* Forever Gel: drikke aloe vera med 3 forskellige smagsvarianter: tranebær/æble, fersken og den originale aloe vera. Ren aloe vera drik til at styrke og genfugte kroppen indvendig fra, som er god for immunforsvaret og som styrker tarmfloraen
* Forever Propolis Creme: cremen uden vand tilsat, fantastisk til tør og sart hud og yderst anvendelig til børneeksem
* Drikkedunke og ved køb af Shake-mix medgives en gratis shaker-dunk

Prisliste på samtlige produkter forefindes på boden de gældende 2 datoer.

Af denne omsætning går 10% direkte til Team Egedal BTK.

Vi håber på stor succes og vil derefter have  mulighed for at lave flere af disse arrangementer.

Klubben sætter stor pris på dette initiativ. En sponsoraftale signalerer tillid og støtte til klubbens arbejde - både internt og eksternt.

Vi håber på jeres opbakning til disse to initiativer, og beder jer sende jeres svar om deltagelse til kampagnen til klubbens mail btk@oelstykkebtk.dk senest d. 13. september 2017.

Med venlig hilsen

Team Egedal / Ølstykke BTK